Antje Jackelén

Antje Jackelén (født 4. juni 1955 i Herdecke i Nordrhein-Westfalen i Vest-Tyskland) er en svensk teolog. Hun var luthersk erkebiskop av Uppsala og primas i Svenska kyrkan fra 2014 til 2022. Jackelén er den første kvinnelige erkebiskop i Svenska kyrkan.

 Liv og virke 
 Bakgrunn 
Antje Jackelén er oppvokst i Nordrhein-Westfalen og familien tilhørte der den unerte landeskirken (det vil sia en sammenslutning av lutherske og reformerte kirker). Hun studerte teologi i Tübingen og Uppsala.

 Prest 
Hun ble presteviet av biskop Lars Carlzon i 1980. Senere tjenestegjorde hun som församlingspräst i Österhaninge, Tyresö og Gårdstånga församlingar, samt i Lunds domkyrkoförsamling. Hun ble teologie doktor ved Lunds universitet i 1999 med avhandlingen Zeit und Ewigkeit. 

Etter å ha arbeidet som europaansvarlig for The Religion and Science Course Program ved The Center for Theology and the Natural Sciences i Berkeley tiltrådte hun i 2001 tjenesten som disputert lærer (assistant professor) i systematisk teologi ved Lutheran School of Theology i Chicago. Fra 2003 var hun også direktør for Zygon Center for Religion and Science. Her arbeidet hun til at hun ble valgt til biskop i Lund.

 Biskop, erkebiskop 
Jackelén ble 17. oktober 2006 valgt  til biskop i Lunds stift. Bispevalget ble avgjort allerede i første valgomgang, da hun fikk over halvparten av stemmene. Det er første gang dette har hendt i Svenska kyrkan.Lunds stifts nettsider . Hun ble bispeviet i Uppsala domkirke den 15. april 2007 og hilst velkommen i Lund domkirke den 21. april. Jackelén tok ved valgspråket «Gud är större», hentet fra 1 Joh 3:18–20.

Den 15. oktober 2013 ble Jackelén valgt til erkebiskop i Svenska kyrkan med 55,9 % av stemmene. Hun ble dermed den første kvinne som er valgt til erkebiskop.«Antje Jackelén blir ny ärkebiskop i Svenska kyrkan», Svenska kyrkan, 15. oktober 2013. Installasjonen fant sted 15. juni 2014 i Uppsala domkirke.«Installation av ny ärkebiskop i Uppsala domkyrka», SVT, 15. juni 2014.

Hun medvirket ved bryllupet mellom kronprinsesse Victoria og Daniel Westling i Stockholm den 19. juni 2010.

 Referanser 

 Eksterne lenker 


Kategori:Svenske lutherske biskoper
Kategori:Svenske professorer
Kategori:Personer fra Ennepe-Ruhr-Kreis
Kategori:Fødsler i 1955
Kategori:Systematiske teologer